ประกาศกระทรวงพาณิชย์ประกาศกระทรวงพาณิชย์เรื่องหลักเกณฑ์และวิธีการในการจัดให้มีการตรวจสอบและการตรวจสอบมาตรฐานสินค้าผ้าไหมพ.ศ.๒๕๓๕ อาศัยอำนาจตามความในมาตรา ๔ และมาตรา ๑๗แห่งพระราชบัญญัติมาตรฐานสินค้าขาออก พ.ศ. ๒๕๐๓ซึ่งแก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒รัฐมนตรีว่าการกระทรวงพาณิชย์โดยคำแนะนำของคณะกรรมการมาตรฐานสินค้าออกประกาศไว้ดังต่อไปนี้ข้อ ๑ให้ยกเลิกประกาศกระทรวงพาณิชย์ เรื่องหลักเกณฑ์และวิธีการในการจัดให้มีการตรวจสอบและการตรวจสอบมาตรฐานสินค้าผ้าไหมและผลิตภัณฑ์ผ้าไหม(ฉบับที่ ๓) ลงวันที่ ๑๐ กุมภาพันธ์ พ.ศ. ๒๕๓๒ข้อ ๒ให้ผู้ทำการค้าขาออกซึ่งสินค้ามาตรฐานผ้าไหมจัดให้มีการตรวจสอบมาตรฐานสินค้าตามหลักเกณฑ์และวิธีการ ดังนี้๒.๑นำผ้าไหมที่จะจัดให้มีการตรวจสอบไปให้ตรวจสอบ ณสถานที่ทำการของสำนักงานมาตรฐานสินค้า หรือสำนักงานสาขาหรือสถานที่ทำการของผู้ประกอบธุรกิจตรวจสอบมาตรฐานสินค้า ในวันและเวลาทำการในกรณีที่ประสงค์จะจัดให้มีการตรวจสอบนอกสถานที่ทำการหรือนอกเวลาทำการดังกล่าวตามวรรคหนึ่งให้แจ้งความประสงค์เป็นหนังสือต่อสำนักงานมาตรฐานสินค้าหรือสำนักงานสาขาหรือผู้ประกอบธุรกิจตรวจสอบมาตรฐานสินค้าในวันและเวลาทำการล่วงหน้าก่อนเวลาที่จะเริ่มจัดให้มีการตรวจสอบไม่น้อยกว่า๓ ชั่วโมง ทั้งนี้สถานที่ที่จะจัดให้มีการตรวจสอบนั้นต้องมีความเหมาะสมและมีแสงสว่างพอเพียงที่จะทำการตรวจสอบมาตรฐานสินค้าได้๒.๒ ในกรณีที่การชักตัวอย่างโดยการตัดผ้าไหมเพื่อตรวจสอบจะทำความเสียหายให้กับผ้าไหมนั้น ให้แนบตัวอย่างผ้าไหมซึ่งเป็นประเภท ชนิด สี ลวดลายเดียวกับผ้าไหมที่นำมาให้ตรวจสอบโดยมีขนาดไม่น้อยกว่า ๓๐ ตารางเซนติเมตร และมีความกว้างไม่น้อยกว่า ๓ เซนติเมตรแต่ทั้งนี้ ต้องมีขนาดพอเพียงกับการตรวจสอบ ในลักษณะขนานกับด้านยืนและด้านพุ่งโดยไม่นับริมผ้าส่วนที่เป็นขอบไว้ที่ผืนผ้าไหมนั้นจำนวนชิ้นตัวอย่างต้องไม่น้อยกว่าร้อยละ ๕ ของจำนวนผืนผ้าไหมทั้งหมดที่เป็นประเภทชนิด สี ลวดลายเดียวกัน๒.๓แสดงเครื่องหมายเพื่อให้เห็นว่าผ้าไหมที่จะจัดให้มีการตรวจสอบนั้นเป็นสินค้าที่ทำหรือมีไว้เพื่อจำหน่ายในทางการค้าขาออก ทั้งนี้ให้เป็นไปตามหลักเกณฑ์และวิธีการที่รัฐมนตรีกำหนดข้อ ๓ให้ผู้มีหน้าที่ตรวจสอบมาตรฐานสินค้าตรวจสอบมาตรฐานสินค้าผ้าไหมดังนี้๓.๑ การตรวจสอบผ้าไหม๓.๑.๑ สุ่มผ้าไหมไม่น้อยกว่าร้อยละ ๒๐ของจำนวนผืนผ้าไหมทั้งหมดที่เป็นประเภทและชนิดเดียวกันที่จัดให้มีการตรวจสอบมาตรฐานสินค้าและตรวจสอบรายการต่อไปนี้๓.๑.๑.๑ ความกว้างและความยาวของผืนผ้าไหม๓.๑.๑.๒ ความเรียบร้อย ไม่เปรอะเปื้อนไม่ชำรุด ไม่เปื่อย หรือขาดง่ายและมีสีสม่ำเสมอตามสภาพหรือลักษณะของผ้าไหมตลอดทั้งผืน๓.๑.๑.๓ ข้อความที่ประทับผืนผ้าไหมว่าถูกต้องตรงกับข้อเท็จจริง๓.๑.๒ สุ่มผ้าไหมไม่น้อยกว่าร้อยละ ๕ของจำนวนผืนผ้าไหมทั้งหมดที่เป็นประเภทและชนิดเดียวกันที่จัดให้มีการตรวจสอบมาตรฐานสินค้าและตรวจสอบรายการต่างๆ ตามวิธีการต่อไปนี้๓.๑.๒.๑จำนวนเส้นไหมยืนต่อระยะหนึ่งเซนติเมตรของผ้าไหมไทย ตรวจนับจากจุดต่าง ๆตามแนวเฉียงของผืนผ้าไม่น้อยกว่า ๕ จุด จุดแรกต้องห่างจากริมผ้าไม่น้อยกว่า ๔เซนติเมตร๓.๑.๒.๒น้ำหนักต่อพื้นที่หนึ่งตารางเมตรของผ้าไหมไทยนำตัวอย่างผ้าไหมไทยทั้งหมดที่ได้สุ่มไว้ชั่งน้ำหนักทั้งผืนแต่ละผืนแล้วคำนวณเฉลี่ยเป็นน้ำหนักต่อเนื้อที่หนึ่งตารางเมตรของผืนผ้านั้นๆ๓.๑.๒.๓ปริมาณเป็นร้อยละโดยน้ำหนักของไหมแท้ที่ใช้ทอผ้าไหมตัดตัวอย่างผ้าไหมขนาดไม่น้อยกว่า ๓๐ ตารางเซนติเมตร และมีความกว้างไม่น้อยกว่า ๓เซนติเมตร ทั้งนี้ต้องมีขนาดพอเพียงกับการตรวจสอบตามแนวขนานกับด้านยืนและด้านพุ่งไม่นับริมผ้าส่วนที่เป็นขอบจากผ้าไหมทุกผืนที่ได้สุ่มไว้แบ่งตัวอย่างผ้าไหมแต่ละชิ้นออกเป็น ๒ ส่วน แต่ละส่วนมีขนาดไม่น้อยกว่า ๑๕เซนติเมตรและมีความกว้างไม่น้อยกว่า ๓ เซนติเมตรเก็บตัวอย่างผ้าไหมนั้นไว้เพื่อเป็นหลักฐาน ๑ ส่วน อีก ๑ ส่วน นำไปเป็นตัวอย่างเพื่อตรวจสอบตัดตัวอย่างผ้าไหมส่วนที่จะตรวจสอบให้ได้ขนาด ๓ × ๓ เซนติเมตรนำตัวอย่างผ้าไหมส่วนที่จะตรวจสอบที่ได้ขนาดดังกล่าวทั้งหมดชั่งหาน้ำหนักเลาะไหมยืนและไหมพุ่งของผ้าไหมจากตัวอย่างออกทั้งหมดคัดแยกเฉพาะไหมแท้ชั่งน้ำหนักแล้วคำนวณปริมาณเป็นร้อยละโดยน้ำหนัก๓.๒ เกณฑ์การตัดสิน๓.๒.๑ การตรวจสอบตาม ๓.๑.๑ และ ๓.๑.๒ถ้าปรากฏว่าผ้าไหมหรือตัวอย่างผ้าไหมประเภทและชนิดที่สุ่มตรวจสอบนั้นถูกต้องตามมาตรฐานทุกตัวอย่างที่ตรวจสอบให้ถือว่าผ้าไหมที่จัดให้มีการตรวจสอบมาตรฐานสินค้าเฉพาะประเภทและชนิดนั้นทั้งหมดถูกต้องตามมาตรฐานและให้ออกใบรับรองมาตรฐานสินค้าให้ทั้งหมด๓.๒.๒ การตรวจสอบตาม ๓.๑.๑ถ้าปรากฏว่าผ้าไหมประเภทและชนิดที่สุ่มตรวจสอบนั้นผิดมาตรฐานเพียงผืนหรือชิ้นใดชิ้นหนึ่งให้ดำเนินการตรวจสอบผ้าไหมเต็มจำนวนที่จัดให้มีการตรวจสอบมาตรฐานสินค้าและถ้าปรากฏว่าผ้าไหมผืนใดหรือชิ้นใดไม่ได้มาตรฐานให้ถือว่าผ้าไหมเฉพาะผืนหรือชิ้นนั้นเท่านั้นที่ผิดมาตรฐานและให้คัดผืนหรือชิ้นที่ผิดมาตรฐานออกไปแล้วออกใบรับรองมาตรฐานสินค้าให้เฉพาะจำนวนที่ถูกต้องตามมาตรฐานเท่านั้น๓.๒.๓ การตรวจสอบตาม ๓.๑.๒ถ้าปรากฏว่าผ้าไหมหรือตัวอย่างผ้าไหมประเภทและชนิดที่สุ่มตรวจนั้นผิดมาตรฐานเพียงตัวอย่างใดตัวอย่างหนึ่งให้ถือว่าผ้าไหมที่จัดให้มีการตรวจสอบมาตรฐานสินค้าเฉพาะประเภทและชนิดนั้นทั้งหมดผิดมาตรฐาน๓.๓ให้บรรจุตัวอย่างผ้าไหมที่ได้เก็บไว้เป็นหลักฐานตามที่ระบุใน ๓.๑.๒.๓แต่ละส่วนในถุงหรือภาชนะที่ป้องกันการเปลี่ยนแปลงสภาพของตัวอย่างได้ผนึกสลากแสดงประเภทชนิดของผ้าไหมนั้น ชื่อผู้จัดให้มีการตรวจสอบเลขที่คำร้องขอให้ออกใบรับรองมาตรฐานสินค้าวันเดือนปีที่ตรวจสอบและให้ผู้มีหน้าที่ตรวจสอบผู้จัดให้มีการตรวจสอบหรือผู้แทนที่อยู่ในขณะตรวจสอบลงลายมือชื่อกำกับไว้ที่สลาก ทำตราประทับปากถุงหรือภาชนะนั้นแล้วให้ผู้เกี่ยวข้องดังกล่าวข้างต้นลงลายมือชื่อกำกับไว้ที่ปากถุงหรือภาชนะอีกครั้งหนึ่งมอบตัวอย่างดังกล่าวให้ผู้มีหน้าที่รับมอบตามที่สำนักงานมาตรฐานสินค้ากำหนด๓.๔ผ้าไหมที่ได้รับการตรวจสอบมาตรฐานสินค้าแล้ว เมื่อผู้จัดให้มีการตรวจสอบมาตรฐานสินค้าจะนำบรรจุหีบห่อให้ผู้มีหน้าที่ตรวจสอบมาตรฐานสินค้าตรวจสอบหีบห่อนั้นและควบคุมการบรรจุหีบห่อโดยใกล้ชิด แล้วทำตราประทับที่หีบห่อนั้นด้วยประกาศฉบับนี้ให้ใช้บังคับเมื่อพ้นกำหนด ๑๕วัน นับถัดจากวันประกาศในราชกิจจานุเบกษา เป็นต้นไป[๑]ประกาศณ วันที่ ๒๘ กรกฎาคม ๒๕๓๕อมเรศ ศิลาอ่อนรัฐมนตรีว่าการกระทรวงพาณิชย์อุษมล/ผู้จัดทำ๒๐กันยายน ๒๕๕๔[๑] ราชกิจจานุเบกษาเล่ม ๑๐๙/ตอนที่ ๙๙/หน้า ๘๕๒๘/๖ สิงหาคม ๒๕๓๕